|  |  |
| --- | --- |
| **Žiadateľ:** |  |
| **Štatutárny orgán:** |  |
| **Názov projektu:** |  |

**Ja, dolupodpísaný žiadateľ (štatutárny orgán žiadateľa) s ohľadom na podmienky poskytnutia príspevku, čestne vyhlasujem, že:**

|  |
| --- |
| * nie som dlžníkom na daniach, vedených miestne príslušným daňovým úradom, |
| * nie som dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike, |
| * nie som dlžníkom poistného na sociálnom poistení, |
| * ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, |
| * vo vzťahu k vysporiadaniu majetkovo-právnych vzťahov sú predložené doklady relevantným právnym základom, ktorý ma oprávňuje na realizáciu všetkých relevantných aktivít predloženého projektu, tieto doklady sú v súlade s podmienkami definovanými výzvou a zároveň som si vedomý, že podmienky vysporiadania majetkovo-právnych vzťahov musím spĺňať počas celej realizácie projektu a minimálne 5 rokov po ukončení realizácie projektu, |
| * neporušil som zákaz nelegálnej práce a nelegálneho zamestnávania štátneho príslušníka tretej krajiny za obdobie 4 rokov predchádzajúcich podaniu ŽoNFP, |
| * zabezpečím financovanie optimalizácie systémov, služieb, a posilnenie intervenčných kapacít pre manažment mimoriadnych udalostí na lokálnej a regionálnej úrovni počas obdobia minimálne 5 rokov od ukončenia realizácie projektu, |
| * realizácia všetkých hlavných aktivít nebola ku dňu predloženia ŽoNFP ukončená, |
|  |
|  |

**Žiadateľ je povinný v tejto časti vybrať a čestne vyhlásiť tie z uvádzaných skutočností, ktorého sa ho týkajú, t. j. žiadateľ nie je povinný vybrať a čestne vyhlásiť všetky skutočnosti. Pri výbere relevantných skutočností sa žiadateľ riadi inštrukciami uvedenými v zátvorkách.**

|  |
| --- |
| * voči mojej osobe nie je vedený výkon rozhodnutia *(nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie),* |
| * údaje uvedené v Prílohe č. 3 ŽoNFP sú totožné s údajmi uvedenými v účtovnej závierke k 31.12......;*(žiadateľ doplní rok)* zverejnenej v registri účtovných závierok *(žiadateľ doplní presný a funkčný link)*, prípadne v predloženej účtovnej závierke, ak žiadateľ nemá povinnosť zverejniť účtovnú závierku v zbierke účtovných závierok v zmysle § 23a ods. 2. zákona č. 431/2002 Z. z. o účtovníctve v znení neskorších predpisov, |
| * zabezpečím finančné prostriedky na spolufinancovanie oprávnených výdavkov projektu ako aj všetkých neoprávnených výdavkov, ktoré vzniknú počas realizácie projektu *(nerelevantné len pre štátne rozpočtové alebo štátne príspevkové organizácie),* |
| * predložená projektová dokumentácia je úplná, je totožná s projektovou dokumentáciou, ktorá bola predmetom povoľovacieho konania, |
| * ja, ako žiadateľ, ani žiaden z predchádzajúcich vlastníkov zariadenia nezískal pred predložením ŽoNFP príspevok z EŠIF na nákup daného použitého zariadenia, čo by v prípade spolufinancovania nákupu z prostriedkov EŠIF viedlo k duplicitnému financovaniu, a tým k vzniku neoprávnených výdavkov. Použité zariadenie vyhovuje platným normám a štandardom, |
| * kópia ŽoNFP je zhodná s predloženým originálom ŽoNFP a elektronická forma príloh zasielaná cez ITMS2014+ je zhodná s tlačenou formou príloh, |
| * predmetom zálohu na zabezpečenie úveru nebudú nehnuteľnosti/hnuteľné veci nadobudnuté/zhodnotené z NFP. Uvedené sa nevzťahuje na prípad, ak nehnuteľnosti/hnuteľné veci nadobudnuté/zhodnotené z NFP budú predmetom zálohu na zabezpečenie úveru v prospech banky, ktorá poskytuje úver na spolufinancovanie projektu a má s poskytovateľom podpísanú zmluvu o spolupráci *(ak relevantné)*, |
| * v rámci hodnotiacich kritérií, zabezpečím finančné prostriedky na prevádzku projektu po ukončení jeho realizácie a pokrytie ostatných nákladov za účelom zabezpečenia udržateľnosti projektu počas obdobia minimálne 5 rokov od ukončenia realizácie projektu *(ak relevantné),* |
| * v rámci hodnotiacich kritérií, štátna príspevková organizácia, na ktorú sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, je v dobrej finančnej situácii *(relevantné len pre štátne príspevkové organizácie),* |
| * vyhlasujem, že predkladaná ŽoNFP nebola už SO pre OPKŽP schválená v inom konaní a zároveň neprebieha na SO pre OP KŽP schvaľovanie tej istej ŽoNFP s rovnakým predmetom projektu, ktoré by nebolo ku dňu predloženia tejto ŽoNFP ukončené právoplatným rozhodnutím o ŽoNFP alebo doručeným späťvzatím ŽoNFP na SO pre OP KŽP. V prípade, ak žiadateľovi bolo vydané rozhodnutie o neschválení ŽoNFP, ktoré nenadobudlo právoplatnosť a žiadateľ má záujem predložiť ŽoNFP opakovane v ďalšom kole, uvedie nasledujúce znenie vyhlásenia: *"žiadateľ vyhlasuje, že predkladaná ŽoNFP nebola už SO pre OPKŽP schválená v inom konaní a vo vzťahu k ŽoNFP s kódom ITMS2014+ .......(žiadateľ doplní kód ITMS2014+ ŽoNFP, vo vzťahu ku ktorej bolo rozhodnuté o neschválení),* voči ktorému sa vzdáva odvolania, o ktorej bolo rozhodnuté o jej neschválení, čím sa vzdáva práva na odvolanie a tým je splnená podmienka ukončenia konania o tejto ŽoNFP právoplatným rozhodnutím o ŽoNFP, |
| * nie je voči mne vedené konkurzné konanie ani reštrukturalizačné konanie, nie som v konkurze. |
| * ja ako právnická osoba vyhlasujem, že nemám právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu *(ak relevantné),* |

|  |
| --- |
|  |
|  |
|  | |
|  |
|  |
| ***Žiadateľ o NFP si je vedomý právnych dôsledkov nepravdivého vyhlásenia o skutočnostiach uvedených v jednotlivých bodoch tohto čestného vyhlásenia. V schvaľovacom procese je sprostredkovateľský orgán povinný v prípade akéhokoľvek podozrenia nasvedčujúceho, že bol alebo mohol byť spáchaný trestný čin (napr. subvenčný podvod v súlade s § 225 Trestného zákona, poškodzovanie finančných záujmov EÚ v súlade s § 261 Trestného zákona, falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky v súlade s § 352 Trestného zákona), takúto skutočnosť podľa § 3 ods. 2 Trestného poriadku oznámiť bezodkladne orgánom činným v trestnom konaní.***  V .....................................dňa............................. .......................................................  Pečiatka a podpis štatutárneho orgánu žiadateľa |